Acu kan, xas yal ta tessedduy iman-is s yiman-is, meɛna aṭas n temsal ay tent-yesddukkulen, ladɣa ayen yeɛnan izamulen n umezruy. Akka ara naf, taddart n Agouni Arous, tettarra tajmilt i yimjuhad yal 20 ɣuct, Tizi Hibel txeddem tameɣra n 5 yulyu, ma Tagragra txeddem tin n umezwaru deg unbir. Deg Tizi Hibel, amur ameqqran n yimdanen, unagen. Aṭas n yixxamen i nufa d ilmawen. Ixxamen iqdimen, raben u qqimen akken. Ula d Taqaɛet n yiḍebbalen i yellan mechuret, teččur d ablaḍ d wakal n zik. Tijummuyaɛ, zgant d tilmawin : ulac win ara yeqqimen deg-sent, ɣef wakken i aɣ-d-nnan. Kra deg leqhawi, wiyaḍ deg uxxam neɣ andanniḍen. ‘’Zik, nettɣimi deg tejmaɛt. Ma d tura ulac ukud ara teqqimeḍ. Tbeddel taddart udem.